Ari Virtanen
Ari Juha Antero Virtanen (s. 1952 Tampere) on suomalainen fyysikko ja professori. Hän on toiminut vuodesta 1996 lähtien Jyväskylän yliopistossa teollisista sovelluksista vastaavan tutkimuksen johtajana fysiikan laitoksen kiihdytinlaboratoriossa. Kiihdytinlaboratorion tutkimusjohtajaksi hänet nimitettiin vuonna 2010. Jyväskylän yliopiston fysiikan professorina Virtanen on toiminut vuodesta 2017 lähtien.
Otto Virtanen
Otto Virtanen (s. 1970 Ikaalinen) on suomalainen fagotisti. Hänen ensimmäinen soittimensa oli piano ja toinen klarinetti; fagotinsoiton opinnot hän aloitti vasta vuonna 1985 Tampereella. Myöhemmin hän opiskeli Sibelius-Akatemiassa, Tanskassa kuninkaallisessa musiikkikorkeakoulussa ja Pariisin konservatoriossa. Hän valmistui musiikin maisteriksi vuonna 2002.